Lubitinskij (distrikto)

La distrikto de Lubitino aŭ Lubitinskij distrikto () estas distrikto de la Novgoroda provinco, Rusio. La administra centro de la distrikto estas la urbotipa loĝloko Lubitino.<small> La loĝantaro de la distrikto en 2020 estis 8288 homoj.<small>

 Geografio 
La distrikto de Lubitino situas norde de la Novgoroda provinco. La areo de la distrikto estas 4486,24 km².<small>Rusia Federala Servo de Ŝtata Statistiko. La datumbazo pri municipoj. Areoj de la administraj unuoj de la Novgoroda provinco  (ruse). Norde la distrikto de Lubitino najbaras kun la Leningrada provinco, oriente – kun la distrikto de Ĥvojnaja, sude kun la distrikto de Boroviĉi kaj kun la distrikto de Okulovka, okcidente – kun la distrikto de Malaja Viŝera.

La plej granda rivero de la distrikto estas Msta.

 Vidindaĵoj 
200|eta|maldekstra|La parko-muzeo "Slava setlejo de la 10-a jarcento"
En Lubitino troviĝas la parko-muzeo, nomata "Slava setlejo de la 10-a jarcento", kiu estas kopio de tia setlejo, konstruita per teknikoj de la 10-a jarcento. Apude troviĝas multaj arkeologiaj objektoj de la 5-a — 11-a jarcentoj, pro kio tie estis fondita arkeologia rezervejo, kies dimensioj estas ĉirkaŭ 3,5 х 10 km. La "Slava setlejo" troviĝas sur la tereno de la arkeologia rezervejo, kaj la tuta rezervejo ricevis la nomon "Slava setlejo".<small>La arkeologia rezervejo "Slava setlejo" en Lubitino (ruse).

En Lubitino situas la preĝejo de la Endormiĝo de la Dipatrino, konstruita en 1832. Ĝia arkitekturo estas malordinara por rusiaj preĝejoj. La preĝejo troviĝas sur la blazono de Lubitino.

 Referencoj 
200|eta|maldekstra|La preĝejo de la Endormiĝo de la Dipatrino

Kategorio:Distriktoj de Novgoroda provinco